Ekskursija

Ekskursija ( 'pasivaikščiojimas, pasivažinėjimas', iš  'išbėgti', excursus 'išvykęs, nukrypęs') – kolektyvinė išvyka pažintiniais tikslais kaip pramoga, poilsio forma arba mokymo (mokymosi) forma. Ekskursijų metu lankomasi muziejuose, įstaigose, įmonėse, žymiose ar kuo nors ypatingose vietose (mūšių vietose ir kt.), renginiuose (sporto varžybose, parodose ir kt.). Ekskursijos būna atskiri renginiai arba didesnio veiklos komplekso dalis (turistinė ekskursija gali būti kruizo dalis, mokomoji ekskursija - mokykloje ar universitete dėstomo kurso dalis). 

Paprastai eksursijas veda tam pasiruošęs asmuo - ekskursijų vadovas ar gidas arba mokytojas ar dėstytojas (mokomąsias ekskursijas). Gidas ar kitoks vadovas parodo dėmesio vertus objektus ar vietas, papasakoja apie svarbius ar įdomius, faktus, susijusius su ekskursijoje matomais objektais, atsako į klausimus. 

 Eksursijos mokyme 
Mokomoji ekskursija edukologijoje - tai mokymo forma, dažniausiai tai pamoka prie pamokos objekto. Ekskursijas veda tam pasiruošęs mokytojas ar dėstytojas.

Ekskursijos būna:
 mokomosios – pvz., ekskursija prie ežero (biologijos kurse nagrinėjant vandens ekosistemas) arba į pilį (istorijos kurse nagrinėjant Viduramžių buitį). Ekskursijose gali būti renkama medžiaga, kuri po to tvarkoma, aptariama. Paprastai aptariami ir visos ekskursijos rezultatai. Mokomosios ekskursijos būna: 
 supažindinamosios - supažindinimui su nauju dalyku pagal mokymo programą, sudominimui nauju dalyku ar nauja tema; 
 įtvirtinamosios - išmoktų dalykų įtvirtinimui; apžvalginės; 
 auklėjamosios – Tai eksursijos prie objektų, darančių auklėjamąjį poveikį (meno, kraštotyros, literatūros muziejai, memorialai, karių kapinės ir pan.).
 kompleksinės – jomis siekiami keli mokymo tikslai.

 Ekskursijų klasifikacija 
Ekskursijų gali būti labai įvairios, tad jos kasifikuojamos į tam tikras grupesЕмельянов Б.В. Экскурсоведение. В 3-х частях - М: ЦРИБ "Турист", 1992:

Pagal turinį:
 Apžvalginės ekskursijos. Jos paprastai daugiatemės, jose naudojama istorinė ir šiuolaikinė medžiaga. Jose rodomi įvairūs objektai - istorijos, kultūros, gamtos paminklai, pastatai ir statiniai, gamtos objektai, garsių įvykių vietos, ypatingos miestų vietos, pramonės ar žemės ūkio objektai. Jose pateikiama apibendrinta informacija, suteikianti bendrą vaizdą apie miestą, vietovę, įmonę ar įstaigą. Gali apimti labai plačius laikinius rėmus - pvz., miesto istorija nuo pirmųjų priešistorinių gyvenviečių. 
 Teminės ekskursijos. Tokiose ekskursijose nagrinėjama viena tema, tad ekskursijos metu dėmesys atkreipiamas tik į su tema susijusius objektus:
 Istorinės ekskursijos - istorinės-kraštotyrinės, archeologinės, etnografinės, karinės istorinės, istorinės biografinės, ekskursijos į istorijos muziejus.  
 Gamybinės ekskursijos - gamybinės istorinės, gamybinės ekonominės, gamybinės techninės, profesinio orientavimo (moksleiviams, studentams). 
 Gamtotyrinės ekskursijos - aplinkosauginės, botaninės ar zoologinės ir kt.
 Menotyrinės ekskursijos - istorinės teatrinės, istorinės muzikinės, liaudies meno, po meno kūrėjų gyvenimo ir veiklos vietas, į paveikslų galerijas, meno muziejus, parodų rūmus, menininkų dirbtuves ar studijas.
 Literatūrinės ekskursijos - literatūrinės biografinės, istorinės literatūrinės, literatūrinės meninės.
 Architektūrinės urbanistinės. Jose gali būti rodomi tam tikro epochos ar stiliaus (gotikos, klasicizmo ir kt.) statiniai ir jų kompleksai, tam tikro architekto statiniai mieste, supažindinama su miesto generaliniu planu ir užstatymu ir pan. 
 Mokomosios ekskursijos. Tai mokymo forma, kuri gali būti ekskursija konsultacija, ekskursija demonstracija, ekskursija pamoka. 
 Reklaminės ekskursijos. Potencialūs pirkėjai ar klientai supažindinami su gamybiniais pajėgumais, produkcija ir pan. 

Pagal ekskursantų kiekį:
 Individualios ekskursijos
 Grupinės ekskursijos

Pagal ekskursantų pobūdį:
 Ekskursijos vietiniams gyventojams
 Ekskursijos tos šalies turistams.
 Ekskursijos užsienio turistams.

Pagal ekskursantų amžių:
 Vaikų ekskursijos
 Suaugusiųjų ekskursijos

Pagal vedimo būdą:
 masinė ekskursija
 ekskursija pasivaikščiojimas
 ekskursija paskaita (vyrauja pasakojimas, o ne rodymas)
 ekskursija koncertas (dalį ekskursijos užima koncertas, susijęs su ekskursijos tema)
 ekskursija spektaklis
ir kt. 

Pagal ekskursijos vietą - miesto, užmiesčio, muziejaus, gamybinės įmonės, kompleksinės (apima kelias vietas)
Pagal judėjimo būdą - pėsčiosios, transportinės. Transportinėse naudojama kokia nors transporto priemonė - autobusas, dviračiai, arklinis transportas, laivas ir pan. Naudojant transporto priemones ekskursijos laikas paprastai dalinamas į dvi dalis - sustojimuose apžiūrinėjami ekskursiniai objektai, kelionės metu pasakojama papildoma medžiaga apie matytus ar matysimus objektus arba pasakojama apie objektus, pro kuriuos keliaujama. 
Pagal trukmę - vienos valandos, kelių valandų, vienos dienos ir t. t.

 Nuorodos 

Kategorija:Turizmas
Kategorija:Pedagogika